CELEX: C2007/170/14
Language: da
Date: 2007-07-21 00:00:00
Title: Sag C-102/05: Domstolens kendelse (Fjerde Afdeling) af 10. maj 2007 — Skatteverket mod A og B (anmodning om præjudiciel afgørelse fra Regeringsrätten — Sverige) (Artikel 104, stk. 3, første afsnit, i procesreglementet — frie kapitalbevægelser — etableringsfrihed — beskatning — aktieudbytter udbetalt af et selskab med få deltagere — lønregel — beskatning af dividende som kapitalindkomst — beregning af en standardsats for afkast — procentdel af den investerede kapital og af andel af lønningerne — filial etableret i et tredjeland — ingen medregning af lønningerne til de ansatte i denne filial)

21.7.2007   
            
            
               DA
            
            
               Den Europæiske Unions Tidende
            
            
               C 170/8
            
         Domstolens kendelse (Fjerde Afdeling) af 10. maj 2007 — Skatteverket mod A og B (anmodning om præjudiciel afgørelse fra Regeringsrätten — Sverige)
   (Sag C-102/05) (1)
   
   (Artikel 104, stk. 3, første afsnit, i procesreglementet - frie kapitalbevægelser - etableringsfrihed - beskatning - aktieudbytter udbetalt af et selskab med få deltagere - »lønregel« - beskatning af dividende som kapitalindkomst - beregning af en standardsats for afkast - procentdel af den investerede kapital og af andel af lønningerne - filial etableret i et tredjeland - ingen medregning af lønningerne til de ansatte i denne filial)
   (2007/C 170/14)
   Processprog: svensk
   Den forelæggende ret
   Regeringsrätten
   Parter i hovedsagen
   
      Sagsøger: Skatteverket
   
      Sagsøgt: A og B
   Sagens genstand
   Anmodning om præjudiciel afgørelse — Regeringsrätten — fortolkning af artikel 56 EF og 58 EF — beskatning af udbytte udloddet af mindre aktieselskaber — skattefradrag, der svarer til et fiktivt afkast af den investerede kapital, hvorved der tages hensyn til lønninger, der er udbetalt af selskabet og dets filialer og datterselskaber, for så vidt som disse lønninger er skatte- og afgiftspligtige i Sverige — hensyn til lønninger udbetalt af en filial i et tredjeland
   Konklusion
   En national foranstaltning, der i forbindelse med en ordning, hvorefter aktieudbytter beskattes som kapitalindkomst op til en standardsats for afkast, der beregnes ved anvendelsen af en vis procentsats på et beskatningsgrundlag, der ud over den af selskabsdeltageren investerede kapital omfatter en andel af lønningerne til de ansatte i det udbyttebetalende selskab, ikke tillader, at der heri medregnes lønninger til de ansatte, der er beskæftiget i en filial af dette selskab eller af et datterselskab af dette, påvirker overvejende udøvelsen af etableringsfriheden i henhold til artikel 43 EF ff. Disse bestemmelser finder ikke anvendelse på en situation, der vedrører etableringen i et tredjeland af et selskab, der er hjemmehørende i en medlemsstat.
   
      (1)  EUT C 106 af 30.4.2005.